《新秋杂感四首 其三》
清代·曹铭彝

肝胆何曾旗介藩，每从授甲病乘轩。枯鱼乞解昆明索，处虱同嗟小阮裈。

更向伊川悲野祭，今闻濮上效夷言。请缨南越寻常事，指望终军叩九阍。

作者简介：字秉生，例贡生，国史馆誊录候选盐大使。先生为恭悫胞侄，种花食鸟潇洒风流。课其子家达严，俾从陈翔翰先生游，故家达得以诗文名一时。